આ પ્રકારના અતિ વિખ્યાત પુરુષો ફક્ત ફિલ્મી દુનિયાના બાશીન્દા છે એવું નથી, વેપાર, ઉદ્યોગ, શિક્ષણ, રાજકાજ, દરેક ક્ષેત્રમાં સત્તાશાળી પુરુષોએ પોતાના હાથ નીચે કામ કરનાર યુવતીઓનો ગેરલાભ છૂટથી લીધો છે. કેવિન સ્પેસી તેમાં અપવાદ છે. કેવિન સ્પેસી હોમોસેક્સુઅલ છે અને તેમણે એક યુવક સાથે બીભત્સ ચેષ્ટા કરેલી. અગાઉ વુડી એલન, રોમન પોલાન્સકી, કોમેડિયન લુઇસ સીકે, આદિ મોટા, શક્તિશાળી પુરુષો ઉપર પોતાની સહકાર્યકર કે મદદનીશ છોકરી સાથે અગડમ બગડમ કર્યાના આક્ષેપો થયા છે અને અલબત્ત આવાં વ્યભિચારી ગેરવર્તન કર્યાનો આરોપ જેમના ઉપર અનેક વાર થયેલો છે તેમાં સ્વનામ ધન્ય નોબેલ ઇનામપ્રાર્થી રા. રા. શ્રી અમેરિકાના 45મા રાષ્ટ્રપ્રમુખ પણ સામેલ છે.